### Beslutning

Anders Bertelsen med bemærkning, at byrådet i sit møde den 27. november 2019 har vedtaget Magistratens foranstående indstilling af 18. november 2019.

Sagen blev behandlet sammen med sag 4.

### Resumé

I indstillingen ”Forventet regnskab 2019 for [adresse]” er resultatet af det udarbejdede forventede regnskabet for 2019 beskrevet.

I tilknytning til det forventede regnskab er konstateret en række forhold, som det skønnes hensigtsmæssigt eller nødvendigt at byrådet tager stilling til i forlængelse af behandlingen af det forventede regnskab. Disse forhold er nærmere beskrevet i denne indstillings punkt 7.1 til 7.19 og i bilag 1 til bilag 3.

### Indstilling

På baggrund af vurderingen af det forventede regnskab for 2019 indstilles:

At 1)       Gennemførte frikøb af tilbagekøbsklausuler samt indarbejdelse af provenuet i Mobilitets- og [adresse] godkendes, jf. afsnit 7.1.

At 2)       Gennemførte grundsalg godkendes, jf. afsnit 7.2.

At 3)       Afrapportering vedr. Aa+ tages til efterretning, jf. afsnit 7.3.

At 4)       Reduktion af indtægtskrav vedr. salg til almene boliger ved [adresse] godkendes jf. afsnit 7.4.

At 5)       Udmøntning af løn fra anlæg vedrørende kommunens bygninger godkendes, jf. afsnit 7.5.

At 6)       Forøgelse af tilskudsprocent til energiprojekter i selvejende idrætshaller godkendes, jf. afsnit 7.6.

At 7)       [adresse] på 5,6 mio. kr. i forbindelse med salget af erhvervsgrund i Hasselager til Aarhus Vand A/S overføres til [adresse], jf. afsnit 7.7.

At 8)       Der som følge af en større forskydning mod det kommunale tilbud vedrørende vederlagsfri fysioterapi flyttes yderligere 0,6 mio. kr. fra sektor 3.35 til sektor 3.31 i 2019 og frem, jf. afsnit 7.8.

At 9)       Anlægsbevillingen vedrørende renovering af salen ved [adresse] med tilhørende rådighedsbeløb på 2,125 mio. kr. fremrykkes fra 2022 til 2020, jf. afsnit 7.9.

At 10)     Styrkelsen af opkrævning af Midttrafiks krav godkendes, jf. afsnit 7.10.

At 11)     Kompensation for manglende gebyrindtægter i opkrævningen godkendes, jf. afsnit 7.11.

At 12)     [adresse]’ forretningsudvikling og triennalen i 2020 får hævet kreditrammen fra [adresse] med 4 mio. kr. til 12 mio. kr., jf. afsnit 7.12.

At 13)     Placering af Den Vestdanske Filmpuljes likviditet i [adresse] for at undgå negative rente godkendes, jf. afsnit 7.13.

At 14)     Byrådet giver Borgmesterens Afdeling bemyndigelse til at optage lån vedrørende lånerammen for 2019 og 2020 indenfor rammerne af det finansielle administrationsgrundlag, jf. afsnit 7.14.

At 15)     Byrådet giver Borgmesterens Afdeling bemyndigelse til frem til ultimo 2020 at give Aarhus Vand A/S en kommunegaranti, jf. afsnit 7.15.

At 16)     Der flyttes bevilling og rådighedsbeløb på 1,1 mio. kr. fra bevillingen til udbud og arealudvikling til KB-bevillingen vedrørende helhedsplan [adresse] og [adresse], jf. afsnit 7.16.

At 17)     Køb af del af areal ved [adresse] af Brabrand Boligforening godkendes, jf. afsnit 7.17.

At 18)     Afrapporteringen af status samt de bevillingsmæssige konsekvenser for kommunens fem større byudviklingsprojekter tages til efterretning, jf. afsnit 7.18 og bilag 2.

At 19)     Oplægget til afrapporteringen vedrørende økonomi- og ledelsesinformation i relation til opkøbs- og grundsalgsstrategien tages til efterretning, jf. afsnit 7.19 og bilag 3.

### Sagens forløb

14-11-2019 Borgmesterens Afdeling påtegning

Fremsendes til Magistraten. Borgmesterens Afdeling har følgende bemærkninger til indstillingen.

I forbindelse med salg af grund ved [adresse], er salgsindtægten indregnet i reserven vedrørende udvikling af den kollektive trafik. Denne reserve bliver udmøntet til sektoren for kollektiv trafik i forbindelse med denne indstilling. Ved en fejl er salgsindtægten indarbejdet i reserven to gange.

Hvis udmøntningen af reserven til den kollektive trafik skal være bevillingsmæssig neutral, skal udmøntningen principielt reduceres med den for meget indregnede indtægt.

På baggrund af udfordringerne i den kollektive trafik kan Borgmesterens Afdeling tiltræde, at den for meget indregnede indtægt i stedet finansieres ved at opskrive indtægtskravet for salg af øvrige ejendomme.

Gældsstyrelsens inddrivelse af kontrolafgifter har ikke fungeret i en årrække. Dette har givet et betydeligt indtægtstab for den kollektive trafik. En styrkelse af opkrævningen i forhold til Midttrafiks krav fremgår af budgetaftalen om budget 2019, som et af de punkter der skal sikre balance for den kollektive trafik. Ved en fejl er der i budgettet ikke afsat midler hertil.

På den baggrund kan Borgmesterens Afdeling tiltræde, at rammen for opkrævningen forøges med 0,5 mio. kr. i 2020 og 2021 finansieret af kassen.

Borgmesterens Afdeling har herudover ingen bemærkninger

 18-11-2019 Magistraten

Fremsendes til [adresse] med bemærkning, at Magistraten i mødet den 18. november 2019 anbefaler, at byrådet tiltræder Borgmesterens Afdelings indstilling af 14. november 2019.

Sten Kjeldsen tog forbehold.

Økonomien for Godsbanearealerne belyses igen ved regnskabsindstillingen.

 27-11-2019 Aarhus Byråd

Anders Bertelsen med bemærkning, at byrådet i sit møde den 27. november 2019 har vedtaget Magistratens foranstående indstilling af 18. november 2019.

Sagen blev behandlet sammen med sag 4.